PTV 4, magsu-showbiz na rin

September 24, 2017 by Jun Lalin

Marami naman ang na-excite sa kuwento ni Presidential Communications Operations Office (PCOO) Secretary Martin Andanar na hindi na lang puro news shows ang mapapanood sa PTV 4 dahil nagbabalak na rin sila ng variety at showbiz shows!

So, ang dominant players naman ang ABS-CBN, IBC 13 at GMA 7 may mapagpipiliang variety at showbiz shows ang mahihilig manood ng telebisyon.

Eh, bago naman kasi naging cabinet secretary si Martin, nanggaling na siya sa Kapuso at Kapatid networks, kaya marami naman talaga siyang alam sa telebisyon, kaya hindi nakakapagtaka na madagdagan ang shows ng PTV 4!

Actually, ‘yung evening news nga ng PTV 4 ay nadagdagan na ng viewership simula nang mag-anchor na roon si Erwin Tulfo, na piniling lumipat doon after mag-resign sa TV5.

Siyanga pala, bibilib ka kung gaano ka-well-loved itong si Sec. Martin dahil ‘yung mga dating kasamahan niya sa TV5 na nawala na, sa PTV 4 talaga lumipat dahil sa kanya.

Pero ‘yung mga nag-stick naman sa Kapatid network, maririnig mo na puring-puri si Sec. Martin dahil magaling daw makisama.

Sabi nga ni MJ Marfori (na namamayagpag pa rin sa news program ng TV5 bilang showbiz news segment host), kahit cabinet secretary na si Sec. Martin, wala pa rin daw itong kaere-ere.